stanford-oval/wikipedia huggingface dataset:
נפת ז'נגביי
חטיבות אדמיניסטרטיביות

ישנן 4 ערים ו-14 עיירות תחת ניהול המחוז.
ערים:
Zhangbei Town (张北镇), Gonghui (公会镇), ארטאי (二台镇), דחולון (大囫囵镇)
עיירות:
עיירת טיילוגו (台路沟乡), העיירה Youlougou (油篓沟乡), העיירה Mantouying (馒头营乡), העיירה Erquanjing (二泉井乡), עיירת דנג'ינגה (单晶河乡), עיירת דאהה (大河乡), עיירת הייליוטו (海流图乡), עיירת ליאנגמיאנג'ינג (两面井乡), העיירה Haojiaying (郝家营乡), העיירה Baimiaotan (白庙滩乡), עיירת שיאו'ארטאי (小二台乡), עיירת ז'נהאי (战海乡), עיירת סנהאו (三号乡), העיירה הואנגשיה (黄石崖乡>)
הערות שוליים

↑  张家口市-行政区划网
מפה הכוללת Zhangbei (מסומנת כ-Chang-pei長北</link>) (AMS, 1958)
כריס וייץ

| --- | --- |
כריס וייץ
כריס וייץ
 לידה:  30 בנובמבר 1969 (בן 55) ניו יורק, ארצות הברית.
 מדינה:  ארצות הברית 
 תקופת הפעילות:  מ-1998
 מקום לימודים:  טריניטי קולג'  בית הספר סנט פול  בית הספר אלן-סטיבנסון 
 מספר צאצאים:  2 
 פרופיל ב-IMDb
 
כריסטופר ג'ון "כריס" וייץ (באנגלית: Christopher John "Chris" Weitz, נולד ב-30 בנובמבר 1969) הוא מפיק, תסריטאי, במאי ושחקן קולנוע אמריקאי ממוצא יהודי. ידוע בעיקר בשל עבודתו עם אחיו, הבמאי פול וייץ, על סרטים כגון "אמריקן פאי", "רווק פלוס ילד" ו"חיים טובים יותר".
ביוגרפיה

וייץ נולד בניו יורק שבארצות הברית למשפחה יהודית בעיקרה, אם כי סבתו מצד אמו קתולית. החל את הקריירה שלו כשותף לכתיבת הסרט עבודת נמלים. ב-1999 ביים והפיק יחד עם אחיו את הסרט אמריקן פאי אשר נחל הצלחה קופתית. כריס השתתף בתור מפיק שותף בשני סרטי ההמשך שיצאו לאחר מכן. ב-2002 עבד שוב עם אחיו על הסרט רווק פלוס ילד אותו כתב וביים. הסרט הניב לשניים מועמדות לפרס אוסקר לתסריט המעובד הטוב ביותר. וייץ הפיק מספר סרטים אשר בוימו על ידי אחיו וביניהם בחברה טובה ואמריקן דרימז.
ב-2007 נבחר וייץ לביים את העיבוד לספר הראשון בסדרת חומריו האפלים של פיליפ פולמן. וייץ פרש במהלך העבודה על הסרט אך לאחר מכן החליט להמשיך לעבוד עליו. בסרט כיכבו ניקול קידמן וסם אליוט ולאחר יציאתו הוא קיבל ביקורות מעורבות למרות שהכניס למעלה מ-300 מיליון דולר ברחבי העולם.
בדצמבר 2008 אושר כי וייץ החל לעבוד על הסרט דמדומים 2: ירח חדש אשר מבוסס על ספרה של סטפני מאייר. הסרט זכה להצלחה רבה ושבר שיאי הכנסות ביום הראשון ליציאתו. הסרט הכניס קרוב לשלוש מאות אלף דולר בשבוע הראשון ליציאתו.
בינואר 2011 יצא סרטו של וייץ אשר נקרא חיים טובים יותר בכיכובו של דמיאן ביצ'יר. בימים אלה עובד וייץ על עיבוד ספרי אלריק ממלניבונה של הסופר מייקל מורקוק.
חיים אישיים

וייץ נולד בניו יורק, בנה של השחקנית סוזן קוהנר ומעצב האופנה ג'ון וייץ. יש לו אח, פול וייץ, אשר גם הוא במאי במקצועו. וייץ למד בלונדון וסיים תואר בקיימברידג'. וייץ נשוי למרצדס מרטינז ולהם ילד אחד, סבסטיאן.
פילמוגרפיה

כריס ופול וייץ:
1999: אמריקן פאי
2001: בחזרה לכדור הארץ
2002: רווק פלוס ילד
2023: אבי החתן (בתור מפיקים)
כריס וייץ:
2007: מצפן הזהב
2009: דמדומים 2: ירח חדש
2011: חיים טובים יותר
2024: AFRAID
משחק:
1999: אמריקן פאי
2005: מר וגברת סמית'
2006: הרעיונות המגניבים של ביקפורד שמקלר
כתיבה:
1998: עבודת נמלים
2000: הפרופסור המטורף 2
2002: רווק פלוס ילד
2007: מצפן הזהב
2017:  ההר שבינינו
2022: פינוקיו
2023: The Creator
TBA:‏ They Listen
יוסף אוליצקי

| --- | --- |

הכתבים יוסף אוליצקי מ"דבר" (משמאל) ומשה ז"ק מ"מעריב" (מימין) מראיינים את עמוס בן-גוריון לאחר כניעתה של יפו לידי "ההגנה" ב-1948 (צילום: פרנק שרשל)
 לידה:  23 בדצמבר 1919 נווה צדק, ישראל 
 פטירה:  3 במאי 2015 (בגיל 95) 
 כינוי:  י. בן-חיים, י.א. 
 מקום קבורה:  תל מונד 
 מדינה:  ישראל ישראל
 מעסיק:  דבר 
 
יוסף אוֹלִיצקי (23 בדצמבר 1919, א' בטבת תר"ף - 3 במאי 2015) היה עיתונאי ועורך ישראלי.
ביוגרפיה

אוליצקי נולד לחיים ולמוסיה לבית לויצקי בנוה צדק. בעקבות מאורעות תרפ"א עברה משפחתו לתל אביב, שם נמנו הוריו על מייסדי שכונת נורדיה. הוא למד בתלמוד תורה, ובגיל 13 יצא לעבודה, אז גם היה לפעיל בתנועת הנוער העובד. בהמשך היה למדריך בהבחרות הסוציאליסטית, חבר ועד ומזכיר הסניף של התנועה בתל אביב. בימי המרד הערבי הגדול שירת כנוטר בבן שמן וביערות הכרמל. לאחר מכן עבד כשליח במרכז מפא"י, ובשנים 1945–1947 היה עוזרו של לוי אשכול במועצת פועלי תל אביב-יפו. באותה תקופה ערך עיתון יומי של מועצת פועלי תל אביב, "יומן המועצה", ניהל את מחלקת 'ספרות ועיתונות' של מפא"י והפיץ את ביטאונה המחתרתי, "אשנב".
אוליצקי השתתף בקורס מפקדי כיתות של "ההגנה" שנערך בחלקו בחולדה ובחלקו בכפר מנחם. בתחילת מלחמת העצמאות היה השליש של ישראל שחורי, שפיקד על הגנת דרום תל אביב. בהמשך המלחמה היה כתב צבאי ודיווח בין השאר על מבצע נחשון, כיבוש שדה התעופה בלוד, כיבוש חיפה ומבצע יפתח.
לאחר המלחמה פרסם את הספר "ממאורעות למלחמה", שהיה לרב-מכר. מאז ערך וכתב ספרים רבים בנושאי ביטחון ועבודה. בשנות החמישים למד במשך שלוש שנים היסטוריה כללית ומדע המדינה באוניברסיטה העברית בירושלים.
משנת 1949 היה חבר מערכת בעיתון "דבר". הוא כתב את 'טור העבודה והעובד' וחתם בכינויים שונים, בהם: 'אבנר', 'יוסף', 'י. בן-חיים' ו-י.א. בשנת 1956 ערך את המדור "מפועל לפועל" בקול ישראל. במשך כ-20 שנה ערך אוליצקי פרסומים שונים של ההסתדרות הכללית וקיבל משכורת של עורך ראשי. בין השאר היה עורך הביטאון 'בהסתדרות'. אולם לאחר שלא הורשה לפרסם מאמר זיכרון על לוי אשכול שכלל פתקים אישיים שלו, פרש אוליצקי מתפקידו ופרסם חוברת עצמאית בשם "דפי בית ברנר".
בשנת תש"ל-1970 ייסד וערך את כתב העת להיסטוריה "קורות" ("ירחון לידיעת העבר") עד 1978.
אוליצקי היה נשוי ללאה (לייקה) לבית טנץ עד למותה ב-2011 ואב לשלוש בנות: ליאורה, נילי ואורנה.
נפטר ב-3 במאי 2015, ונקבר בתל מונד.
ספריו

פעולות יפתח לשחרור הגליל, תל אביב: מחלקת התרבות של צבא ההגנה לישראל ('ספרית כיס לחיל העברי'), 1948. (על המעטפת: "מבצע יפתח לשחרור הגליל")
בת-ים - יסודה, לבטיה והתפתחותה: תרע"ט-תש"י, הוצאת המועצה המקומית, 1950
ממאורעות למלחמה: פרקים בתולדות ההגנה על תל אביב, הוצאת מפקדת ההגנה בתל אביב, (יצא בשלוש מהדורות, האחרונה ב-1951)
במשורה ובמכונה: ראשי פרקים בתולדות פועלי הדפוס בישראל, האיגוד הארצי של פועלי הדפוס, ההסתדרות הכללית של העובדים העברים בא"י, 1954
מרכז משען: פעולות ומעשים, תל אביב: ההסתדרות הכללית של העובדים העברים בארץ-ישראל – מרכז משען, 1956. (ספרון)
מפזורה - למדינה, כרך ראשון: בין שתי מלחמות עולם, 1939-1917, הוצאת אחיאסף, 1959
פרקי דין וחשבון 1959-1965, הוצאת ההסתדרות הכללית של העובדים העברים בא"י, 1966
ציבור העובדים במלחמת ששת הימים, תל אביב: ההסתדרות הכללית של העובדים בארץ-ישראל – הוועד הפועל, תשכ"ח.
ישובים באש, הוצאת ההסתדרות הכללית של העובדים העברים בא"י, תשכ"ח.
אמנות הדפוס: 400 שנים לאומנות הדפוס בארץ-ישראל, הוצאת מסדה, 1973
אדיס: פרקים בתולדות חייה של אדיס דה-פיליפ, תל אביב: הוצאת המחבר, תשמ"ג 1983.
מול עיר עוינת: ספר ה"הגנה" על בת-ים, הוצאת ארגון חברי ה"הגנה" בבת-ים, 1984,
הערות שוליים

↑  הסתיים המשפט בעניין זכויות מחבר, דבר, 21 בינואר 1951.
↑  ועדת הביקורת תבדוק חשבונות, מעריב, 12 במרץ 1970.
↑  דבר התפטר עורך בהסתדרות, דבר, 1 באפריל 1969
↑  החוברת דפי בית ברנר על אשכול לא על דעת הוועה"פ, דבר, 29 באפריל 1969.
| --- | --- |
בקרת זהויות :  NLI: 987007289216005171  GND: 1138795925  ISNI: 0000 0000 7150 3466  LCCN: nr95009080  VIAF: 2356362   WorldCat (עם VIAF): 2356362
משטרת לוס אנג'לס

| --- | --- |
  

בניין פארקר- מטה משטרת לוס אנג'לס
 "To Protect and To Serve"
 מידע כללי
 מדינה:  קליפורניה קליפורניה, ארצות הברית
 תחום שיפוט:  לוס אנג'לס לוס אנג'לס
 תאריך הקמה:  13 בדצמבר 1869
 מטה מרכזי:  Parker Center 
 עובדים:  13,010 (נכון ל־2018) 
 תקציב:  1.189 מיליארד דולר
 www.lapdonline.org
 קואורדינטות:  34°03′09″N 118°14′40″W﻿ / ﻿34.052405°N 118.24446°W﻿ / 34.052405; -118.24446
 he
 
מחלקת המשטרה של לוס אנג'לס (באנגלית: Los Angeles Police Department ובקיצור LAPD) היא מחלקת המשטרה של העיר לוס אנג'לס בקליפורניה. מחלקת משטרה זו הוקמה ב-1853.
עם קרוב ל-9,900 שוטרים ויותר מ-3,000 מתנדבים, אחראית משטרת לוס אנג'לס על שטח של 473 קמ"ר, ובתחום זה חיים יותר מ-3.8 מיליון בני אדם.
מחלקת המשטרה של לוס אנג'לס היא סוכנות אכיפת החוק החמישית בגודלה בארצות הברית, והשלישית בגודלה כגוף משטרתי עירוני לאחר NYPD (משטרת ניו יורק) ו-CPD (משטרת שיקגו).
ראשיתה של משטרת לוס אנג'לס ב-1853, עם הקמת גוף של סיירים מתנדבים שסייע לרשויות אכיפת החוק באזור. גוף זה וגופים אחרים שפעלו בעקבותיו הוכחו כבלתי יעילים, עד שב-1869 הוקם כוח משטרתי בשכר, שהחל מגרעין של שישה שוטרים, וב-1903 התרחב לכ-200.
ב-1992 עמדה משטרת לוס אנג'לס במרכזה של שערורייה שזכתה לשם "מהומות רודני קינג". ארבעה שוטרים צולמו כשהם מכים נער שחור בשם רודני קינג מכות נמרצות, והאירוע עורר מהומות בעיר שנמשכו שישה ימים, במהלכן נהרגו 53 אנשים ונגרם נזק לרכוש שנאמד בכמיליארד דולר.
היסטוריה

משטרת לוס אנג'לס נוסדה לראשונה ב-1853 כלוס אנג'לס ריינג'רס, כוח מתנדבים שסייעו לכוחות השיטור של המחוז. בחלוף השנים, הריינג'רס הפכו למשמר של העיר לוס אנג'לס ובתחילה הכוח לא היה יעיל במיוחד, ונודע ברמת האלימות שנקט. ב-1869, שישה שוטרים הקימו כוח שיטור שפעל בכפיפות למרשל העיר, ויליאם וורן. עד שנת 1900, הכוח כלל 70 שוטרים, אחד לכל 1,500 איש. בשנת 1903, הכוח גדל ל-200 והפך למחלקת השיטור של העירייה.
במהלך מלחמת העולם השנייה, כוח האדם הידלדל בשל גיוסם של רבים מאנשי הכוח לצבא. למרות המאמצים לשמור על מספר שוטרים, המשטרה לא יכלה לעשות הרבה כדי לשלוט במהומות ההמוניות שפרצו ב-1943.
בשנות ה-50 וה-60 פעלו מפקדי המשטרה להתמקצעות המשטרה והאוטונומיה שלה בעיר. אך בשל אלימות משטרתית גוברת, הלך המוניטין שלה והורע, כשאזרחים חששו לפנות למשטרה בשל האלימות שנקטה.
לקראת סוף שנות ה-70 הוקמה יחידת ה-SWAT הראשונה. בשנות ה-90 התרחשה שערוריית רמפרט.
בשנת 1997 התרחש בעיר הירי בצפון הוליווד שהיה שוד בנק שהסתבך. במהלך האירוע נפגעו אזרחים ושוטרים ועל בסיסיו אף צולם סרט.
ב-2009, מרבית מחלקות המשטרה עברו למבנה חדש, כשבמטה הישן נותרו מחלקות בודדות. ב-2010 נערך שינוי ארגוני נרחב בתוככי המשטרה, במסגרתו הוקמו מחלקות חדשות ומוזגו מחלקות קיימות.
מבנה

משטרת לוס אנג'לס מפוקחת על ידי מועצת נציבי המשטרה של לוס אנג'לס (Los Angeles Board of Police Commissioners), ואחראית גם לניהול מבצעים. מפקד המשטרה אומנם מדווח למועצה, אך שאר מחלקות המשטרה מדווחות למפקד המשטרה בלבד. מרכז פארקר, ששימש כמטה המשטרה בעבר, נקרא על שם ויליאם פארקר, מפקד משטרת לוס אנג'לס לשעבר. המטה הנוכחי שוכן ברחוב 1, 100 מערב, דרומית לבניין עיריית לוס אנג'לס, והוא נפתח רשמית באוקטובר 2009.
מבנה > משרד המפקד

משרד מפקד המשטרה (The Office of the Chief of Police) הוא הגוף הניהולי של המשטרה שהעומד בראשו הוא מפקד המשטרה. המשרד מורכב ממשרד דובר המשטרה, חטיבת ייעוץ משטרתי, החטיבה לניהול סיכונים, חטיבת המחקר והתכנון, חטיבת הפיקוח, לשכת התקנים המקצועיים – הכוללת גם את החטיבה לענייני פנים, חטיבת המבצעים המיוחדים, חטיבת כוח החקירה, החטיבה לניתוח ותגובה קריטית שהוקמה ב-2006 וכוללת יחידות מיוחדות וחטיבות בילוש למניעת פשיעה.
מבנה > משרד המבצעים (Office of Operations)

משרד המבצעים של משטרת לוס אנג'לס מעסיק כ-10,000 שוטרים.
מבנה > משרד המבצעים המיוחדים (Office of Special Operations)

המשרד הוקם ב-2010 ובראשו עומד עוזר מפקד המשטרה. המשרד כולל חטיבת רכוש, חטיבת הכלא ואחרים.
מבנה > משרד המבצעים המיוחדים (Office of Special Operations) > לשכת הבילוש (Detective Bureau)

לשכת הבילוש של משרד המבצעים המיוחדים מורכבת מהחטיבות הבאות:
חטיבת ניתוח וחקירות
חטיבת חקירות מדעיות (Scientific Investigative Division)
חטיבת הרצח והשוד (Robbery Homicide Division)
חטיבת פשעי מסחר והפשע המאורגן (Commercial Crimes Division)
חטיבת תמיכה (Detective Support and Vice Division)
היחידה להערכה רגשית
היחידה לניהול איומים
חטיבת הנוער (Juvenile Division)
חטיבת הסמים והכנופיות (Gang and Narcotics Division)
מבנה > משרד המבצעים המיוחדים (Office of Special Operations) > לשכת המבצעים המיוחדים והלוחמה בטרור (Counter-Terrorism and Special Operations Bureau)

הלשכה אחראית לאספקת משאבים טקטיים למשטרת לוס אנג'לס ותמיכה במבצעים ופעילויות שטח. היחידה עוסקת במקרים של איום טרור בקנה מידה גדול. הלשכה הוקמה ב-2010 ממיזוגן של לשכת המודיעין המשטרתי והלוחמה בטרור עם הלשכה למבצעים מיוחדים.
הלשכה כוללת את החטיבות הבאות:
חטיבת פשעים חמורים
חטיבת שירותי חירום
חטיבת תמיכה אווירית
חטיבת מבצעי חירום
חטיבת המטרופולין
פלוגה A – תכנון מבצעים ומינהלה
פלוגות C ,B – דיכוי פשעים (Crime Suppression)
פלוגה D – טקטיקות ואמצעים מיוחדים – יחידת ה-SWAT
פלוגה E – יחידת הפרשים
K-9 – יחידת הכלבנים (K9 מבוטא כ־Canine)
מבנה > המשרד לשירותים אדמיניסטרטיביים ׂ(Office of Administrative Services)

המשרד הוקם ב-2010 והוא מורכב מהמחלקות והשירותים הבאים:
שירותי מדע ההתנהגות
חטיבת סקירת השימוש בכוח
לשכת מידע טכנולוגי
לשכת האימון והצוות
מבנה > תחנות המשטרה

| לשכת המרכז | לשכת הדרום | לשכת העמק | לשכת המערב |
| --- | --- | --- | --- |
| אזור מרכז (תחנה 1) | אזור רח' 77 (תחנה 12) | אזור דבונשייר (תחנה 17) | אזור הוליווד (תחנה 6) |
| אזור הולנבק (תחנה 4) | אזור הרבור (תחנה 5) | אזור פוטהיל (תחנה 16) | האזור האולימפי (תחנה 20) |
| אזור ניוטון (תחנה 13) | אזור דרום מזרח (תחנה 18) | אזור מיצ'יון (תחנה 19) | האזור הפסיפי (תחנה 14) |
| אזור צפון מזרח (11) | אזור דרום מערב (תחנה 3) | אזור צפון הוליווד (תחנה 15) | אזור מערב לוס אנג'לס (תחנה 8) |
| אזור רמפארט (תחנה 2) |  | אזור ואן ניס (תחנה 9) | אזור ווילשייר (תחנה 7) |
|  |  | אזור מערב העמק (10) |  |
|  |  | אזור טופאנגה (21) |  |
גלריה

שוטרים LAPD מפטרלים במרכז סטייפלס במהלך משחק בלוס אנג'לס לייקרס
יחידת האופניים
מסוק משטרתי
שוטרים מפטרלים
ניידת מסוג GMC
נייד משטרה מסוג פורד
ראו גם

אלימות משטרתית בארצות הברית
פשע בארצות הברית
מרכז פארקר - מטה המשטרה לשעבר
ניידת משטרה בלוס אנג'לס
ג'ונה היל

| --- | --- |
היל בוונדר-קון 2019
היל בוונדר-קון 2019
 לידה:  20 בדצמבר 1983 (בן 41) לוס אנג'לס, קליפורניה, ארצות הברית
 שם לידה:  Jonah Hill Feldstein 
 סוגה מועדפת:  קומדיות נעורים
 מדינה:  ארצות הברית ארצות הברית
 תקופת הפעילות:  מ-2004
 מקום לימודים:  ניו סקול  בארד קולג'  אוניברסיטת קולורדו בולדר  בית ספר קרוסרודס  בית ספר ברנטווד  The Center for Early Education 
 בן או בת זוג:  Olivia Millar 
 צאצאים:  James Feldstein 
 פרופיל ב-IMDb
 
ג'ונה היל פלדשטיין (באנגלית: Jonah Hill Feldstein; נולד ב-20 בדצמבר 1983) הוא שחקן, קומיקאי, במאי קולנוע, מפיק ותסריטאי יהודי-אמריקאי. מועמד לשני פרסי אוסקר בקטגוריית שחקן המשנה הטוב ביותר לשנת 2011 על הופעתו בדרמת הספורט "מאניבול" ולשנת 2013 על תפקידו בדרמה הקומית "הזאב מוול סטריט". היל התפרסם גם בזכות תפקידיו בקומדיות המצליחות: "סופרבאד - חרמן על הזמן", סדרת סרטי "רחוב ג'אמפ", "שיגעון של קולג'" "קח את זה כמו גבר" ו"אנשים מצחיקים".
קורות חיים

ג'ונה היל פלדשטיין נולד בעיר לוס אנג'לס שבקליפורניה לשרון לין (לשעבר צ'אלקין), מעצבת אופנה ותלבושות ולריצ'רד פלדשטיין, חשב של להקת "Guns N' Roses". אחותו של היל היא השחקנית ביני פלדשטיין. אחיו ג'ורדן פלדשטיין היה המנהל המוזיקלי של רובין ת'יק ומארון 5 עד מותו הפתאומי בשנת 2017. הוריו של היל הגיעו במקור מלונג איילנד, ניו יורק. היל גדל בשכונה עשירה בלוס אנג'לס, והוא ממשיך להתגורר שם עד היום. היל למד ב"בית ספר ברנטווד" בלוס אנג'לס ולאחר מכן ב"בית ספר קרוסרודס" שבסנטה מוניקה. לאחר שסיים את לימודיו בתיכון בשנת 2002, המשיך היל ללמוד במכללת בארד, בבית הספר למשחק "ניו סקול" ובאוניברסיטת קולרדו. היל הוא יהודי ועבר טקס בר מצווה.
קריירת משחק

עוד כשהיה תלמיד מכללה כתב מופעים משלו והציג אותם בשכונת איסט וילג'.
בתחילת דרכו התחבר עם ילדיו של דסטין הופמן רבקה וג'ק שהציגו אותו בפני דסטין, הופמן הציע להיל להיבחן לסרט "אני אוהב האקביז", היל הצליח באודישן וזכה לתפקיד קטן שהיה הראשון שלו בסרט מקצועני.
לאחר מכן הופיע בתור לקוח של אתר "eBay" בקומדיה של ג'אד אפאטו - "בתול בן ארבעים" (2005), ותפקיד זה הוביל לתפקידים קטנים בקומדיות מ-2006: "קליק", "ילד של סבתא" ותפקיד נרחב יותר בקומדיה "שיגעון של קולג'" בתור שרמן שרדר חברו של בארט'לבי גיינס (ג'סטין לונג) שעוזר לו להקים קולג' פיקטיבי. באותה שנה שיחק בדרמה הרומנטית "עד 10 פריטים" לצידו של מורגן פרימן.
ב-2007 הוא לוהק לקומדיה המצליחה השנייה של ג'אד אפאטו "הדייט שתקע אותי" ולאחר מכן לסרט "מבול של צרות" סרט ההמשך של "ברוס הגדול מכולם".
את רוב הפוקוס תפס בהופעתו הראשית בקומדיית הקולג' "סופרבאד - חרמן על הזמן" בה גילם את סת', נער קולני וחרמן שמחליט עם חברו אוון (מייקל סרה) לנצל את הלילה האחרון שלהם יחד לפני הפרידה הבלתי נמנעת לקולג' כדי לנסות ולאבד את בתוליהם.
היל זכה לביקורות נלהבות על הופעתו הקומית והיה מועמד בטקס סרטי הקולנוע של ה-MTV בקטגוריות פריצת השנה וההופעה הקומית של השנה.
בשנת 2008 הופיע בקומדיה "קח את זה כמו גבר" בתור מת'יו, עובד בית המלון אליו הגיע פיטר ברטר ומעריץ מושבע של המוזיקאי אלדוס סנואו (ראסל בראנד).
ב-2009 הופיע בדרמה הקומית "אנשים מצחיקים" בתפקידו של ליאו חברם של מארק (ג'ייסון שוורצמן) וגיבור הסרט איירה (סת' רוגן), השתתף באותה שנה גם בסרטו ולצידו של ריקי ג'רווייס "המצאת השקר".
בשנת 2010 דיבב היל את סנוטלאוט ג'וגנסון בסרט האנימציה "הדרקון הראשון שלי" ושיחק בקומדיה בהפקתם של ג'ייסון סיגל וג'אד אפאטו "תביא אותו כמו גבר" את אהרון גרינברג, עובד בחברת תקליטים גדולה.
ב-2011 שיחק היל בדרמת הספורט "מאניבול" בתפקיד פיטר ברנד עוזרו של בילי בין (בראד פיט), מאמן קבוצת הבייסבול "אוקלנד אתלטיקס".
הופעתו בסרט זיכתה את היל בסופרלטיבים רבים וכמו כן גם במועמדויות לפרס אוסקר לשחקן המשנה הטוב ביותר ולפרס גלובוס הזהב לשחקן המשנה הטוב ביותר.
בשנת 2012 שיחק בקומדיית הפעולה המוערכת המבוססת על סדרת הטלוויזיה "רחוב ג'אמפ 21". היל שגם כתב את תסריט הסרט שיחק בתפקיד השוטר מורטון שמידט.
בשנת 2013 הופיע היל בדרמה הקומית ביוגרפית של מרטין סקורסזה "הזאב מוול סטריט" בתפקיד איש המכירות דוני אזוף, עליו היה מועמד היל לפרס אוסקר שני בקריירה לשחקן המשנה הטוב ביותר.
בשנת 2018 ביים היל את סרטו הראשון, קומדיית נעורים בשם "שנות התשעים" בהשתתפותם של לוקאס הדג'ס ואלכסה דמי.
כמפיק וכתסריטאי

היל רצה להיות תסריטאי עוד כשהיה תלמיד תיכון וחלם לכתוב תסריטים לסדרות מפורסמות כמו: "סאטרדיי נייט לייב", "המופע של לארי סנדרס" ו"משפחת סימפסון".
בתחילה החל לכתוב תסריטים עם חברו שחקן הקולנוע ג'ייסון שוורצמן ולאחר מכן הגשים את חלומו וכתב תסריט אחד ל"סאטרדיי נייט לייב" שהתקבל והופק ב-2008.
ב-2009 שימש היל כעוזר הפקה ביחד עם סשה ברון כהן על סט הקומדיה הפרובוקטיבית "ברונו". בשנת 2018 ביים וכתב את הסרט "mid90s", סרטו הראשון כבמאי.
חיים אישיים

באוקטובר 2019 הוא התארס לג'יאנה סנטוס, אך האירוסין בוטלו לאחר שנה, באוקטובר 2020.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | אני אוהב האקביז | ברט |  |
| 2005 | בתול בן ארבעים | לקוח של איביי |  |
| 2006 | הילד של סבתא | בארי |  |
| 2006 | קליק | בן ניומן בגיל 17 |  |
| 2006 | שיגעון של קולג' | שרמן שרדר |  |
| 2006 | עד 10 פריטים | פאקי |  |
| 2007 | מדע טילים | פילוסוף צעיר |  |
| 2007 | הדייט שתקע אותי | סת' |  |
| 2007 | מבול של צרות | יוג'ין "ג'יני" טננבאום |  |
| 2007 | סופרבאד - חרמן על הזמן | סת' |  |
| 2007 | הולך חזק: סיפורו של דיואי קוקס | נייט קוקס בבגרותו |  |
| 2007 | HJ Train | סליק רובין | סרט קצר; גם במאי, תסריטאי ומפיק |
| 2008 | טבע מוזר | לין קוקר |  |
| 2008 | הורטון שומע מישהו | טומי | דיבוב |
| 2008 | קח את זה כמו גבר | מת'יו ואן דר ביק |  |
| 2008 | רק תוסיף מים | אדי טאקבי |  |
| 2009 | לילה מוטרף במוזיאון 2 | ברנדון |  |
| 2009 | ברונו |   | עוזר הפקה |
| 2009 | אנשים מצחיקים | ליאו קניג |  |
| 2009 | המצאת השקר | פרנק |  |
| 2010 | הבן של החברה שלי | סיירוס |  |
| 2010 | הדרקון הראשון שלי | סנוטלאוט ג'וגנסון | דיבוב |
| 2010 | תביא אותו כמו גבר | אהרון גרין |  |
| 2010 | מגה-מוח | האל סטיוארט | דיבוב |
| 2011 | מאניבול | פיטר ברנד |  |
| 2011 | מבוגר אחראי | נואה גריפית' | גם מפיק בפועל |
| 2012 | רחוב ג'אמפ 21 | מורטון שמידט | גם רעיון ומפיק בפועל |
| 2012 | שומרים על השכונה | פרנקלין |  |
| 2012 | ג'אנגו ללא מעצורים | פושט מס' 2 |  |
| 2013 | סוף. | עצמו |  |
| 2013 | הזאב מוול סטריט | דני פרוש |  |
| 2014 | סרט לגו | האל ג'ורדן / גרין לנטרן | דיבוב |
| 2014 | הדרקון הראשון שלי 2 | סנוטלאוט ג'וגנסון | דיבוב |
| 2014 | רחוב ג'אמפ 22 | מורטון שמידט | גם רעיון ומפיק בפועל |
| 2015 | סיפור אמיתי | מייקל פינקל |  |
| 2016 | יחי הקיסר! | ג'וזף סילברמן |  |
| 2016 | מסיבת נקניקיות | קארל | דיבוב |
| 2016 | כלבי מלחמה | אפרים דיברולי |  |
| 2016 | למה דווקא הוא? |   | רעיון ומפיק |
| 2017 | סרט לגו באטמן | האל ג'ורדן / גרין לנטרן | דיבוב |
| 2018 | אל דאגה, הוא לא יגיע רחוק ברגל | דוני גרין |  |
| 2018 | שנות התשעים |   | במאי, תסריטאי ומפיק |
| 2019 | הדרקון הראשון שלי: העולם הנסתר | סנוטלאוט ג'וגנסון | דיבוב |
| 2019 | סרט לגו 2: החלק השני | האל ג'ורדן / גרין לנטרן | דיבוב |
| 2019 | בטלן החופים | לואיס |  |
| 2019 | ריצ'רד ג'וול |   | מפיק |
| 2021 | אל תסתכלו למעלה | ג'ייסון אורליאן |  |
| 2022 | פיל סטאטס: הכלים | עצמו | סרט דוקומנטרי; גם במאי ומפיק |
| 2022 | This Place Rules |   | סרט דוקומנטרי; מפיק |
| 2023 | איזה אנשים | עזרא | גם תסריטאי ומפיק |
| 2024 | Y2K |   | מפיק |
| TBA | Outcome | איירה סליץ | גם במאי, תסריטאי ומפיק |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | NYPD Blue | קלארק | פרק: "You're Buggin' Me" |
| 2006 | נשות הקמפוס | גיא פרגוסון | 7 פרקים |
| 2007 | קלארק ומייקל | דרק | פרק: "1.8" |
| 2007 | Human Giant | לקוח | פרק: "Ta Da" |
| 2007 | Wainy Days | נייל | סדרת רשת; 2 פרקים |
| 2009 | Tim and Eric Awesome Show, Great Job! | ג'ון אי. היל | פרק: "Road Trip" |
| 2009 | רינו 911 | דניאל שהאין | פרק: "Training Day" |
| 2009 | משפחת סימפסון | אנדי המילטון | דיבוב; פרק: "Pranks and Greens" |
| 2011 | אלן גרגורי | אלן גרגורי / גיירמו | דיבוב; 7 פרקים גם יוצר, תסריטאי ומפיק בפועל |
| 2017 | אנימלס | הנשיא | דיבוב; פרק: "Humans" |
| 2018 | מטורף | אוון מילגרים | תפקיד ראשי; 10 פרקים גם מפיק בפועל |
| 2018 | The Shivering Truth | איש עם נטיות אובדניות | דיבוב; פרק: "Chaos Beknownst" |
| 2020 | תרגיע | עצמו | פרק: "The Spite Store" |
| 2022 | לייקרס: קבוצה מנצחת |   | במאי הפרק: "Is That All There Is?" |
מארק שפרד

| --- | --- |
שפרד ב-2013
שפרד ב-2013
 לידה:  30 במאי 1964 (בן 60) אנגליהלונדון, אנגליה, הממלכה המאוחדת
 מדינה:  הממלכה המאוחדת 
 תקופת הפעילות:  1992–הווה
 פרופיל ב-IMDb
 
מארק אנדראס שפרד (באנגלית: Mark Andreas Sheppard; נולד ב-30 במאי 1964) הוא שחקן ומתופף אנגלי. עיקר פרסומו בא מגילום הדמות קראולי בסדרת הטלוויזיה על טבעי וכעורך הדין רומו לאמפקין בסדרת הטלוויזיה באטלסטאר גלקטיקה.
ביוגרפיה

שפרד נולד בלונדון, אנגליה ב-30 במאי 1964 לוו. מורגן שפרד (אנ'), שחקן אנגלי.
בגיל 15 החל את קריירת המוזיקה המקצועית שלו, הוא הקליט שירים יחד עם הרבה להקות, ובסופו של דבר עבר לארצות הברית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1993 | בשם האב | פדי ארמסטרונג |  |
| 2000 | להתראות, אהבתי | אם. ג'יי. |  |
| 2001 | אלקטרז החדש | יורי ברשקוב |  |
| 2002 | מגלודון | מיטשל פארקס | וידאו |
| 2004 | עיניים רעות | פיטר |  |
| 2004 | בלתי ניתן לעצירה | לייטץ' |  |
| 2006 | שבורה | מלקולם |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1993 | תיקים באפלה | בוב/ססיל ל'ייבלי | פרק: אש |
| 1997-1998 | כוח מיוחד | כריסטופר "סי. ג'יי." ייטס | 20 פרקים |
| 1998 | גולשים בזמן | ג'ק | פרק: הצפון הרטוב |
| 1999 | הפרקליטים | אדי וויקס | פרק: יום בבית המשפט |
| 2000 | מסע בין כוכבים: וויאג'ר | לאוקון | פרק: משחק ילדים |
| 2000 | ג'אג |  | פרקים: שלום נפרד (1 ו-2) |
| 2002 | CSI | רוד דארלינג | פרק: אמן הרעב |
| 2002 | מכושפות | ארנון | פרק: מכשפות הטייטס |
| 2002 | פיירפלי | בדג'ר | 2 פרקים |
| 2004 | לאס וגאס | ג'ורג' בקווהאר | פרק: טהור מזה |
| 2005 | מונק | כריס דאוני | פרק: מר. מונק נגד הקוברה |
| 2005 | CSI: ניו יורק | קווין האניגן | פרק: שקט |
| 2005-2006 | מדיום | דר. צ'ארלס ווקר | שלושה פרקים |
| 2006 | 24 |  |  |
| 2006 | ללא עקבות | לואניס 'ג'וני' פאטאני | פרק: מיסה |
| 2007 | אישה ביונית | אנתוני אנת'ורס | 2 פרקים |
| 2007-2009 | באטלסטאר גלקטיקה | רומו למפקין | 6 פרקים |
| 2008-2012 | העוקץ | ג'ים סטרלינג | 10 פרקים |
| 2009 | NCIS | מר. פיין הצעיר | פרק: ציפור שבורה |
| 2009 | סוכן מחוק | טום פרסקוט | פרק: פרידות רעות |
| 2009 | בית הבובות | טאנאקה | 3 פרקים |
| 2009 | CSI | דימיטרי סאדסקי | פרק: הילדה האבודה |
| 2009-2014 | צווארון לבן | קרטיס הייגן | 5 פרקים |
| 2009–2017 | על טבעי | קראולי | 71 פרקים |
| 2010 | צ'אק |  | ‏ 2 פרקים |
| 2011 | דוקטור הו | קנטון אוורט דלוור השלישי | שני פרקים |
| 2019 | סיירת האבדון | ווילובי קיפלינג | פרק אחד |
| 2022–2023 | ווקר: אינדפנדנס | האגן | 5 פרקים |
| 2024 | דרגה סודית (אנ') | אסטרופאת' | דיבוב; פרק: "Warhammer 40,000: And They Shall Know No Fear" |
רומן הראשון, שליט מולדובה

רומן הראשון, שליט מולדובה או רומן מושאט (ברומנית: Roman I או Roman Întâiul או Roman Muşat,‏ המאה ה-14) היה השליט (וויבוד או "דומֶן" של נסיכות מולדובה בין דצמבר 1391 ובין מרץ או דצמבר 1394, הראשון מבין השליטים בני בית בוגדאן או מושאט.
תארים

השליט הגדול והיחיד  
אדון בחסד האל,יו רומן ווייבוד, השולט על ארץ מולדובה מן ההר ועד לים
*
אנחנו, רומן ווייבוד של מולדובה ויורש כל הארץ הרומנית מן ההר ועד לחוף הים
רקע משפחתי

כמו אחיו, פטרו מושאט, רומן הראשון היה בנה של מרגרטה מושאטה. 
אולם שם אביהם שנוי במחלוקת. לפי השערה מוקדמת והרווחת, היה זה השליט קוסטיה מושאט (בן של בוגדאן הראשון "המייסד" ; לפי דעות אחרות הוא נקרא שטפאן, והיה בן או אולי חתן של בוגדאן הראשון). היו שחשבו כי נקרא אמנם שטפאן, אבל (לפי הסופר קונסטנטין גאנה היה "ווייבוד" של חבל סַפֶניצה, הזהה למחוז חוטין שבבסרביה.